CS 316538-R 04/28/2020

cdc.gov/coronavirus

ዘመድ አዝማድ በአንድ ቤት ለሚኖርባቸው ወይም

ብዙ አባላት ላሏቸው ቤተሰቦች የቀረበ መመሪያ

በዕድሜ የገፉ አዋቂዎችና በማንኛውም ዕድሜ ላይ ያሉ

ከባድ የጤና እክሎች ያሉባቸው ሰዎች ኮሮናቫይረስ

በሽታ 2019 (COVID-19) በከፍተኛ ሁኔታ ተጋላጭ

ናቸው። የእርስዎ ቤተሰብ በእነዚህ ምድቦች ውስጥ ያሉ

ሰዎችን የሚያካትት ከሆነ፣ ሁሉም የቤተሰብ አባላት፣

ልክ እነርሱ እራሳቸው በከፍተኛ ሁኔታ ተጋላጭ

እንደሆኑ በማሰብ መንቀሳቀስ አለባቸው። በአንድ ላይ

ለሚኖሩ ዘመድ አዝማዶች ወይም ብዙ አባላት ላሏቸው

ቤተሰቦች ያለው ቦታ ውስን ከሆነ ይህ አስቸጋሪ ሊሆን

ይችላል። የሚከተለው መረጃ በቤተሰብዎ ውስጥ በጣም

ተጋላጭ የሆኑትን ሰዎች ለመጠበቅ ይረዳዎታል።

ይህሰነድየሚከተሉትን እንዴት ማድረግእንደሚቻል

ያብራራል፡

• መልእክት ለማድረስ በሚወጡበት ጊዜእንዴት ቤተሰቡን እንደሚጠብቁ

• ለከባድሕመም በከፍተኛሁኔታ ተጋላጭየሆኑ የቤተሰብአባላትን

መጠበቅ

• ልጆችእና ሌሎችእንዳይታመሙመጠበቅ

• ለታመመ የቤተሰብአባል እንክብካቤ ማድረግ

• የታመመ የቤተሰብአባልን ነጥሎ ማቆየት

• የታመመ የቤተሰብአባልን መመገብና አብሮ ምግብ መብላት

ቤቱን ለቀው መውጣት በሚኖርብዎት ጊዜ ቤተሰቡን እንዴት

እንደሚጠብቁ

በጣም አስፈላጊ ካልሆነ በስተቀር ቤቱን ለቀው አይወጡ!

ለምሳሌ፣ ወደ ሥራ፣ ወደ ግሮሰሪ መሸጫ፣ ፋርማሲ ወይም መዘግየት ወደማይችሉ የሕክምና ቀጠሮዎች

(ለጨቅላ ሕፃናት ወይም ከባድ የጤና ችግር ላለባቸው ሰዎች) መሄድ ካለብዎት ብቻ ከቤት ይውጡ።

አስፈላጊ የሆኑ ግብይቶችን ለማከናወን ከ COVID-19 ጋር በተያያዘ ለከባድ ሕመም በከፍተኛ ሁኔታ ተጋላጭ

ያልሆኑ አንድ ወይም ሁለት የቤተሰብ አባላትን ይምረጡ። ቤቱን ለቀው መውጣት ካለብዎት የሚከተሉትን ዘጠኝ

ጠቃሚ ምክሮች ይከተሉ፡

1. ማንኛውም መጠን ያላቸውን ማህበራዊ ስብሰባዎችንም ጨምሮ ብዙ ሰዎች ከሚሰበሰቡበት ቦታ ይራቁ።

2. ከሌሎች ሰዎች ቢያንስ 6 ጫማ ያህል ርቀት ላይ ይሁኑ።

3. እጆችዎን አዘውትረው ይታጠቡ።

4. እንደ የአሳንሰር አዝራሮች እና የእጅ መደገፊያዎች ያሉ በሕዝባዊ አካባቢዎች የሚገኙ በተደጋጋሚ የሚነኩ ነገሮችን

አይንኩ።

5. ከተቻለ እንደ ባቡር ወይም አውቶቡስ ያሉ የህዝብ መጓጓዣዎችን አይጠቀሙ። የህዝብ መጓጓዣን መጠቀም ካለብዎ፣

» በተቻለ መጠን ከሌሎች ተሳፋሪዎች የ 6 ጫማ ርቀት ይኑርዎት።

» እንደ የእጅ መደገፊያዎች ያሉ በተደጋጋሚ የሚነኩ ነገሮችን ከመንካት ይቆጠቡ።

» ከህዝብ መጓጓዣዎች ከወረዱ በኋላ በተቻለ ፍጥነት እጅዎን ይታጠቡ ወይም የእጅ ማፅጃ ፈሳሽ ይጠቀሙ።

6. ከተለያየ ቤት ከመጡ ሰዎች ጋር በአንድ መኪና ውስጥ አይጓዙ።

7. የ COVID-19 ን ስርጭት ለማዘግየት እንዲረዳ ከጨርቅ የተሰራ የፊት መሸፈኛ ይልበሱ።

» በቤት ውስጥ ከሚገኙ ቁሳቁሶች የተሰሩ የጨርቅ የፊት መሸፈኛዎችን ወይም በቤት

ውስጥ ከተለመዱት ቁሳቁሶች በዝቅተኛ ዋጋ የተሰሩ የጨርቅ መሸፈኛዎች እንደ

ተጨማሪ፣ በፍቃደኝነት ላይ የተመሰረተ የህዝብ ጤና መጠበቂያ እርምጃ ሆነው

ሊያገለግሉ ይችላሉ። የጨርቅ የፊት መሸፈኛ አጠቃቀምን የተመለከተ መረጃ በ

www.cdc.gov/coronavirus/2019-ncov/prevent-getting-sick/diy-cloth-face-coverings.html

ላይ ይገኛል።
8. ወደ ቤትዎ ሲመለሱ ወዲያውኑ እጅዎን ይታጠቡ።

9. በቤተሰብዎ ውስጥ ከፍተኛ ተጋላጭነት ባላቸው ሰዎችና በእርስዎ መካከል አካላዊ ርቀትን ይጠብቁ።

ለምሳሌ፣ ከማቀፍ፣ ከመሳም፣ ወይም ምግብ ወይም መጠጥ ከመጋራት ይቆጠቡ።

አስፈላጊ ለሆኑ ጉዳዮች ከቤት ስለ መውጣት ተጨማሪ መረጃ በ www.cdc.gov/coronavirus/2019-ncov/daily-life-coping/

essential-goods-services.html ማግኘት ይችላሉ።

ለከባድህመም ከፍተኛ ተጋላጭነት ያላቸውን የቤተሰብአባላትን እንዴት

መጠበቅ እንደሚቻል።

ዕድሜያቸው 65 እና ከዚያ በላይ የሆኑ አዋቂዎችና ከባድ የጤና እክሎች ያሉባቸው ሰዎች ለ COVID-19 

በከፍተኛ ሁኔታ ተጋላጭ ናቸው። የእርስዎ ቤተሰብ በእነዚህ ምድቦች ውስጥ ያሉ ሰዎችን የሚያካትት

ከሆነ፣ ሁሉም የቤተሰብ አባላት፣ ልክ እነርሱ እራሳቸው በከፍተኛ ሁኔታ ተጋላጭ እንደሆኑ በማሰብ

መንቀሳቀስ አለባቸው።

የቤተሰብዎን አባላት ለመጠበቅ የሚረዱ ሰባት መንገዶች እዚህ ቀርበዋል።

1. በተቻለ መጠን በቤትዎ ውስጥ ይቆዩ።

2. በተለይም በህዝባዊ ቦታዎች ከቆዩ በኋላ ወይም አፍንጫዎን ከነኩ፣ ካሳልዎት ወይም ካስነጠሱ በኋላ

እጅዎን ብዙ ጊዜ ይታጠቡ። እጅን መቼ እና እንዴት መታጠብ እንደሚቻል የሚገልጽ መረጃ እዚህ

ማግኘት ይቻላል፡ www.cdc.gov/handwashing/when-how-handwashing.html.

3. በሳሙና እና ውሃ መታጠብ ካልቻሉ በውስጡ ቢያንስ 60% አልኮል የያዘ በአልኮል ላይ የተመሰረተ

የእጅ ማጽጃ ይጠቀሙ።

» በመዳፍዎ ላይ የአንድ-ሳንቲም መጠን ያህል ያስቀምጡ እና እጅዎን፣ ጣቶችዎን እና ጥፍርዎን በሙሉ በማዳረስ

እስኪደርቁ ድረስ እጆችዎን እርስ በርስ ይሿቸው።

4. ባልታጠበ እጆች ዓይኖችዎን፣ አፍንጫዎን እና አፍዎን አይንኩ።

5. በሚያስሉበት እና በሚያስነጥሱበት ወቅት አፍ እና አፍንጫዎን ይሸፍኑ።

» ካሳሉ ወይም ካስነጥሱ አፍዎን እና አፍንጫዎን በሶፍት ወይም በክርንዎ ይሸፍኑ።

» ጥቅም ላይ የዋሉ ሶፍቶችን የቆሻሻ ማጠራቀሚያ ውስጥ ይጣሉ።

» ወዲያውኑ እጅዎን ይታጠቡ።

6. ቤትዎን ያጽዱ እና ከዚያም ከብክለት ነፃ ያድርጉ።

» የሚገኝ ከሆነ፣ ጥቅም ላይ ከዋሉ በኋላ የሚጣሉ ጓንቶች ይልበሱ።

» በየቀኑ በተደጋጋሚ የሚነኩ ቦታዎች በሳሙና እና በውሃ ወይም በሌሎች የማጽጃ ፈሳሾች ያፅዱ።

ይህም ጠረጴዛዎች፣ የበር እጄታዎች፣ የመብራት ማብሪያ-ማጥፊያዎች፣ የማብሰያ ክፍል

ጠረጴዛዎች፣ መያዣዎች፣ ዴስኮች፣ ስልኮች፣ የቁልፍ ሰሌዳዎች፣ መጸዳጃ ቤቶች፣ የውሃ

ቧንቧዎች፣ እና የመታጠቢያ ገንዳዎችን ያካትታል።

» ከዛም ለቦታው ተገቢ የሆነውን በ EPA የተመዘገበ ከብክለት ነፃ ማድረጊያ ይጠቀሙ። የጽዳት ምርቱን

ደህንነቱ በተጠበቀ እና ውጤታማ በሆነ መልኩ ለመጠቀም በመለያው ላይ ያሉትን መመሪያዎች

ይከተሉ። ከብክለት ነፃ ማድረጊያዎች በወለሎች ላይ ያሉ ጀርሞችን የሚገድሉ ኬሚካሎች ናቸው።

በ EPA የተመዘገቡ ከብክለት ነፃ ማድረጊያዎች እዚህ ላይ ተዘርዝረዋል፡ www.epa.gov/pesticide-registration/

list-n-disinfectants-use-against-sars-cov-2.

ስለ ጽዳት እና ከብክለት ነፃ ስለ ማድረግ የበለጠ እዚህ ማግኘት ይቻላል፡ www.cdc.gov/coronavirus/2019-ncov/

prevent-getting-sick/cleaning-disinfection.html

7. የግድ በቤትዎ መገኘት ያለባቸው ካልሆነ በስተቀር ጎብኚ እንግዶች እንዳይኖሩ ያድርጉ።

የበለጠ መረጃ በ www.cdc.gov/coronavirus/2019-ncov/need-extra-precautions/people-at-higher-risk.html

ማግኘት ይችላሉ።

ገጽ 2 ከ 5
ልጆችእና ሌሎችእንዳይታመሙእንዴት መጠበቅ እንደሚቻል

የሚቻል ከሆነ፣ ዕድሜያቸው 65 እና ከዚያ በላይ የሆኑ አዋቂዎችና ከባድ የጤና እክሎች ያሉባቸው ሰዎች በቤታቸው ውስጥ

ያሉትን ልጆች መንከባከብ የለባቸውም። ከፍተኛ ተጋላጭነት ያላቸው ሰዎች በቤት ውስጥ ላሉት ልጆች እንክብካቤ ማድረግ

ካለባቸው፣ በእነሱ ጥበቃ ስር ያሉ ልጆች ከቤተሰቡ ውጭ ካሉ ግለሰቦች ጋር መገናኘት የለባቸውም።

ልጆችን እና ሌሎች እንዳይታመሙ ለመከላከል እነዚህን አምስት ምክሮች ይከተሉ።

1. ሁሉም ሰው ጤናማ ሆኖ ለመቆየት ማድረግ ያለበትን ተመሳሳይ ነገር ለልጆች ያስተምሯቸው። ምንም እንኳን የበሽታ

ምልክቶችን ባያሳዩም ህጻናት እና ሌሎች ሰዎች ቫይረሱን ሊያሰራጩ ይችላሉ። የበለጠ ለማወቅ www.cdc.gov/

coronavirus/2019-ncov/prevent-getting-sick/how-covid-spreads.html ን ይጎብኙ።

2. ልጆች ከሌሎች ቤተሰብ ከሚመጡ ልጆች ጋር በአካል ተገናኝተው እንዲጫወቱ አይፍቀዱ።

3. ከቤት ውጭ ለሚጫወቱ ሕፃናት ከቤተሳባቸው ውጪ ከሆነ ማንኛውም ሰው 6 ጫማ ርቀው

እንዲቆዩ አስተምሯቸው።

4. ልጆች በቪዲዮ ውይይቶች እና በስልክ ጥሪዎች አማካኝነት ከጓደኞቻቸው ጋር እንደተገናኙ

እንዲቆዩ ይርዷቸው።

5. ለልጆች እጃቸውን መታጠብ ያስተምሯቸው። እጅን መታጠብ ጤናማ ሆነው እንዲቆዩ ሊያደርግ እና ቫይረሱ ወደ ሌሎች

እንዳይሰራጭ ሊያግድ እንደሚችል ያስረዱ።

» እጆችዎን በንጹህ፣ የቧንቧ ውሃ (ሙቅ ወይም ቀዝቃዛ) ያርጥቡ፣ ቧንቧውን ይዝጉ፣ እና ሳሙና ይቀቡ።

» እጆችዎ አረፋ እስኪያወጡ ድረስ በሳሙናው አንድ ላይ ይሿቸው። የመዳፍዎን ጀርባዎች፣ በጣቶችዎ መካከል እና

በጥፍርዎ ስር አረፋውን ያዳርሱ።

» እጆችዎን ቢያንስ ለ 20 ሰከንዶች ያህል ይሹ።

» እጆችዎን በንጹህ የቡናቧ ውሃ ስር ያለቅልቁ።

» እጆችዎን በንጹህ ፎጣ ወይም አየር በመጠቀም ያድርቁ።

የልጆች እንክብካቤን በተመለከተ የበለጠ መረጃ በ www.cdc.gov/coronavirus/2019-ncov/daily-life-coping/

children.htmlላይ ማግኘት ይችላሉ።

ለታመመ የቤተሰብአባል እንዴት እንክብካቤ እንደሚደረግ

በ COVID-19 የታመሙ ብዙ ሰዎች ቀለል ያለ ህመም ብቻ ስለሚኖራቸው ለማገገም በቤት ውስጥ መቆየት አለባቸው። በቤት

ውስጥ የሚደረግ እንክብካቤ የ COVID-19 ስርጭትን ለማስቆም እና በ COVID-19 በጠና የመታመም አደጋ ያላቸውን ሰዎች

ለመጠበቅ ይረዳል።

በቤት ውስጥ የታመመ ሰው የሚንከባከቡ ከሆነ፣ የሚከተሉትን ስድስት ምክሮች ይከተሉ፡

1. ግለሰቡ በተቻለ መጠን እራስዎን ጨምሮ ከሌሎች ሰዎች ራቅ ባለ አንድ ክፍል ውስጥ እንዲቆዩ ያድርጉ።

2. ከተቻለ የተለየ መታጠቢያ ቤት እንዲጠቀሙ ያድርጉ።

3. የአደጋ ጊዜ ማስጠንቀቂያ ምልክቶች መኖራቸውን ለማወቅ ይከታተሏቸው እና ከሚከተሉት ውስጥ

ማናቸውም ካለባቸው ወዲያውኑ የሕክምና እርዳታ ያግኙ፡

» የመተንፈስ ችግር

» በደረት ላይ ቀጣይነት ያለው ህመም ወይም ግፊት

» ከዚህ በፊት ያልታየ ግራ መጋባት ወይም ከእንቅልፍ መንቃት ካልቻሉ

» የፊት ወይም የከንፈሮች መገርጣት

» ከባድ ወይም አሳሳቢ የሆኑ ማንኛውም ሌሎች ምልክቶች

ገጽ 3 ከ 5
4. COVID-19 ያለው ሰው የሚከተሉትን ማድረጉን ያረጋግጡ፡

» በሰውነቱ ውስጥ በቂ ውሃ እንዲኖር ብዙ ፈሳሽ እንደሚወስድ

» በቤት ውስጥ ማረፉን

» የሕመም ምልክቶችን ለማስታገስ (ከሐኪማቸው ጋር ከተነጋገሩ በኋላ) ያለ ሐኪም ትዕዛዝ የሚወሰዱ መድኃኒቶችን

መጠቀሙን

ለአብዛኞቹ ሰዎች፣ ምልክቶቹ ለጥቂት ቀናት የሚቆዩ ሲሆን ከሳምንት በኋላ ይሻላቸዋል።

5. የዶክተሩን ስልክ ቁጥር በቅርብ ያስቀምጡ እና COVID-19 ያለበት ሰው ይበልጥ ከታመመ ለሐኪማቸው ይደውሉ።

እንግሊዝኛ ሁለተኛ ቋንቋዎ ከሆነ የቤተሰብዎ አባል አስተርጓሚ ሲፈልግ እንዴት መጠየቅ እንዳለበት ማወቅ አለበት።

6. ለድንገተኛ የሕክምና ሁኔታዎች ወደ 911 ይደውሉ። ለ 911 ኦፕሬተሩ ሕመምተኛው COVID-19

እንዳለበት ወይም ይኖርበታል ተብሎ እንደሚገመት ይንገሩ።

እንግሊዝኛ ሁለተኛ ቋንቋዎ ከሆነ የቤተሰብዎ አባል አስተርጓሚ ሲፈልግ እንዴት መጠየቅ እንዳለበት

ማወቅ አለበት።

የታመመን ሰው መንከባከብን በተመለከተ ተጨማሪ መረጃ በ www.cdc.gov/coronavirus/2019-ncov/if-you-are-sick/

care-for-someone.html ላይ ማግኘት ይችላሉ።

ለቤተሰቡያለውቦታውስን በሚሆንበት ጊዜየታመመውን የቤተሰብአባል እንዴት

ለይቶ ማቆየት እንደሚቻል

በ COVID-19 የታመመ ሰው የተለየ ክፍል እና የመታጠቢያ ክፍል ማቅረብ ካልቻሉ ከሌሎች የቤተሰብ አባሎች ለመለየት

ይሞክሩ። ሁሉንም ሰው፣ በተለይ ከፍተኛ የአደጋ ተጋላጭነት ያላቸውን ሰዎች (ዕድሜያቸው ከ 65 ዓመት በላይ የሆኑ ሰዎችና

ከባድ የጤና እክሎች ያሉባቸው ሰዎች) ለመጠበቅ በቤተሰብዎ ውስጥ በቂ መለያ ለመፍጠር ይሞክሩ።

የታመመ የቤተሰብ አባልን ለይተው ሲያቆዩ እነዚህን አስር ጠቃሚ ምክሮች ይከተሉ፡

1. በታመመው ሰው እና በሌሎች የቤተሰብ አባላት መካከል 6 ጫማ ያህል ርቀትን ይጠብቁ።

2. ሲያስሉ እና ሲያስነጥሱ መሸፈን፤ እጅን አዘውትሮ መታጠብ፤ እና አይኖችዎን፣ አፍንጫዎን እና አፍዎን አለመንካት።

3. የታመሙት የቤተሰብ አባል በቤት ውስጥም ሆነ ከቤት ውጭ (የሐኪም ቢሮ ከመግባታቸው በፊት ጭምር) በሌሎች ሰዎች

ዙሪያ ሲሆኑ የጨርቅ ፊት መሸፈኛ እንዲለብሱ ያድርጉ።

የጨርቅ ፊት መሸፈኛ ስካርፍ ወይም ሻሽ/መሃረብ ሊሆን ይችላል። ነገር ግን ከ 2 አመት በታች ለሆኑ ህጻናት፣ የመተንፈስ

ችግር ላለበት ማንኛውም ሰው፣ ወይም ያለእርዳታ መሸፈኛውን ማንሳት በማይችል ማንኛውም ሰው ላይ መደረግ

የለባቸውም። የጨርቅ የፊት መሸፈኛ አጠቃቀምን የተመለከተ ተጨማሪ መረጃ በ www.cdc.gov/coronavirus/2019-

ncov/prevent-getting-sick/diy-cloth-face-coverings.html ላይ ማግኘት ይችላሉ።

4. ከፍተኛ ተጋላጭነት ያላቸው ሰዎች ከማንኛውም የታመመ ሰው እንዲለዩ ያድርጉ።

5. በቤትዎ ውስጥ የታመመውን ሰው የሚንከባከበው አንድ ሰው ብቻ እንዲሆን ያድርጉ።

ይህ ተንከባካቢ ለከባድ ህመም ከፍተኛ ተጋላጭነት የሌለው ሰው መሆን አለበት።

» ተንከባካቢው የታመመ ሰው የነበረበትን ቦታ እንዲሁም የአልጋ ልብስ እና ልብሶችን ማጽዳት አለበት።

» ተንከባካቢው በቤት ውስጥ ካሉ ሌሎች ሰዎች በተለይም ለከባድ ህመም ከፍተኛ ተጋላጭነት ካላቸው

ሰዎች ጋር ያለውን ግንኙነት መቀነስ ይኖርበታል።

» ለማፅዳት፣ ለመታጠብ፣ ወይም ለሌሎች የዕለት ተዕለት ተግባሮች እርዳታ ለሚያስፈልጋቸው ሌሎች

የቤተሰብ አባሎች የተለየ ተንከባካቢ እና ለታማሚው ሰው ደግሞ አንድ የተለየ ተንከባካቢ እንዲኖር

ያድርጉ።

6. የበር እጄታዎች እና ሌሎች በተደጋጋሚ የሚነኩ ነገሮችን በየቀኑ ያጽዱና በ EPA በተመዘገበ ከብክለት ነፃ ማድረጊያ

ይጥረጉ። ዝርዝር እዚህ ያግኙ፡ www.epa.gov/pesticide-registration/list-n-disinfectants-use-against-sars-cov-2.

cdc.gov/coronavirus ገጽ 4 ከ 5
ገጽ 5 ከ 5

7. ጎብኚዎችን በቤት ውስጥ ለመገኘት በጣም አስፈላጊ ለሆኑት ብቻ ይገድቡ።

8. እንደ ስልክ፣ የምግብ ሰሃኖች፣ የአልጋ ልብስ ወይም መጫወቻዎች ያሉ የግል እቃዎችን አያጋሩ።

9. ከታመመ ሰው ጋር የመኝታ ክፍል ለመጋራት ከፈለጉ የሚከተሉትን ለማድረግ ይሞክሩ፡

» ክፍሉ ጥሩ የአየር ዝውውር ያለው መሆኑን ያረጋግጡ። መስኮት ይክፈቱ እና ንጹህ አየር እንዲገባ

ፋን ያሰሩ።

» አልጋዎችን ከተቻለ ቢያንስ 6 ጫማ አራርቀው ያስቀምጡ።

» ራስጌ እና እግርጌ መተኛት።

» የታመመውን ሰው አልጋ ከሌሎች አልጋዎች ለመለየት መጋረጃን ወይም ሌላ አካላዊ መክፈያ ያስቀምጡ።

ለምሳሌ፣ የመታጠቢያ ቤት መጋረጃ፣ የክፍል ማያ ገጽ መከፋፈያ፣ ትልቅ የካርቶን ፖስተር መለተፊያ፣ ፖስተር ሰሌዳ፣

ወይም ትልቅ የአልጋ ልብስ ሊጠቀሙ ይችላሉ።

10.በጋራ መጸዳጃ ቤት ያሉትን በተደጋጋሚ የሚነኩ ቦታዎች የታመመው ሰው እንዲያጸዳና ከብክለት ነፃ እንዲያደርግ ያድርጉ።

ይህ የማይቻል ከሆነ፣ የመታጠቢያ ቤቱን የሚጋሩ ሌሎች ሰዎች ከታመመው ሰው በኋላ ለማጽዳትና

የመታጠቢያ ቤቱን ለመጠቀም ከመግባታቸው በፊት በተቻለ መጠን መጠበቅ አለባቸው። ክፍሉ ጥሩ የአየር ዝውውር ያለው

መሆኑን ያረጋግጡ። መስኮት ይክፈቱ እና ንጹህ አየር እንዲገባ እና እንዲዘዋወር (የሚቻል ከሆነ) ፋን ያሰሩ።

እንዴት የታመመ የቤተሰብአባልን መመገብና አብሮ ምግብ መብላት እንደሚቻል

የሚቻል ከሆነ የታመመው የቤተሰብ አባል በሚኖርበት የተለየ አካባቢ እንዲመገብ አንድ ሳህን ያዘጋጁ። በሚኖሩበት የተለየ

አካባቢ መመገብ ካልቻሉ በምግብ ወቅት ከሌሎቹ የቤተሰብ አባላት ቢያንስ 6 ጫማ ርቀት ላይ መሆን አለባቸው። ወይም፣ እነሱ

በቤቱ ውስጥ ካሉ ሌሎች ሰዎች በተለየ ሰዓት መብላት አለባቸው።

እንዲሁም እነዚህን ሰባት ጠቃሚ ምክሮች ይከተሉ፡

1. ከታመሙ በምግብ ዝግጅት ላይ እገዛ አያድርጉ።

2. ከመመገብዎ በፊት እጅዎትን በሳሙና እና በውሃ ቢያንስ ለ 20 ሰከንድ ያህል ይታጠቡ።

ይህ በቤት ውስጥ ያሉትን ሁሉንም ሰዎች ያካትታል!

3. በእያንዳንዱ የቤተሰብ አባል ሳህን ላይ ምግብ ሲያስቀምጡ ንጹህ እቃዎችን ይጠቀሙ።

4. ከተመሳሳዩ ሰሃኖች አትብሉ ወይም በቤት ውስጥ ካለ ሌላ ሰው ጋር ተመሳሳይ ዕቃዎችን አይጠቀሙ።

5. ከተቻለ ሰሃኖችን፣ የመጠጥ ብርጭቆዎችን እና ዕቃዎችን (የምግብ አገልግሎት እቃዎችን) ለመያዝ ጓንት

ያድርጉ። እንዲሁም እነዚህን በተደጋጋሚ ጥቅም ላይ የሚውሉ ዕቃዎች ከተጠቀሙ በኋላ በሙቅ ውሃ እና

በሳሙና ወይም በእቃ ማጠቢያ ማሽን ውስጥ ይጠቧቸው።

6. አንድ ሰው ብቻ ለታመመው ሰው ምግብ የሚያቀርብ እና የታመመውን ሰው የምግብ አገልግሎት እቃዎች

እንዲያጸዳ ያድርጉ። ይህ ሰው ለከባድ ህመም ከፍተኛ ተጋላጭነት የሌለው ሰው መሆን አለበት።

7. ጥቅም ላይ የዋሉ የምግብ አገልግሎት እቃዎችን ከነኩ በኋላ እጅዎን ይታጠቡ።